ETOkliendileping

- 2.2. PAKENDIETTEVÕTJA annab lepingu punktis 2.1 nimetatud kohustused ETO üle tervikuna, s.t. ta ei täida neid kohustusi osaliselt ise ja ta ei ole sõlminud ega saa Lepingu kehtivusajal sõlmida lepinguid teiste taaskasutusorganisatsioonidega nimetatud kohustuste osaliseks üleandmiseks.

#### III PAKENDIETTEVÕTJA ARVESTUS- JA ARUANDLUSKOHUSTUS

3.1. PAKENDIETTEVÕTJA kohustub pidama arvestust turule lastud pakendi ja tekkinud pakendijäätmete üle vastavalt õigusaktidega sätestatud nõuetele ja esitama selle kohta ETO´le aruandeid (edaspidi nimetatud Aruanne ). Aruandlusperioodiks on kalendrikuu, kui Poolte vahel ei ole kokku lepitud teisiti (edaspidi nimetatud Arvestusperiood )

3.2. PAKENDIETTEVÕTJA kohustub esitama ETO´le Aruande hiljemalt igale Arvestusperioodile järgneva kuu kümnendaks (10) päevaks. Aruande vorm on sätestatud Lepingu Lisana 1

- 3.3. PAKENDIETTEVÕTJA, kes peab pakendiseaduse kohaselt teostama pakendiregistrisse esitatavate andmete audiitorkontrolli, on kohustatud esitama ETO´le asjaomaste andmete kontrolli puudutava sõltumatu vandeaudiitori kokkuvõtte hiljemalt asjaomase kalendriaasta 31. maiks.
- 3.4. PAKENDIETTEVÕTJA kohustub Aruande aluseks olevaid algdokumente säilitama vähemalt seitse (7) aastat. Algdokumentideks on muuhulgas pakendi tootmist, müüki, sissevedu ja väljavedu käsitlevad algdokumendid; pakendatud kauba müüki, sissevedu ja väljavedu käsitlevad dokumendid; pakendi soetamist tõendavad dokumendid; tolli aktsepteeritud kaubadeklaratsioonid pakendi, pakendatud kauba ning pakendijäätmete sisse- ja väljaveo kohta.
- 3.5. Juhul, kui ETO'l tekib põhjendatud kahtlusi Aruandes esitatud andmete õigsuses või täielikkuses, võimaldab PAKENDIETTEVÕTJA ETO'l või tema poolt määratud audiitoritel igakülgselt tutvuda Aruannete koostamise alg- ja raamatupidamisdokumentatsiooniga. Kui kontrollimise käigus selgub, et Aruandes esitatud andmed olid olulisel määral puudulikud või ebatõesed, kohustub kontrolliga seotud mõistlikud audiitorikulud ja õigusabikulud hüvitama PAKENDIETTEVÕTJA.
- 3.6. PAKENDIETTEVÕTJA on kohustatud ETO'le esitama aruannete aluseks olnud algdokumendid viimase poolt soovitud ulatuses ETO määratud mõistliku tähtaja jooksul, mis ei ole lühem kui seitse (7) päeva.
- 3.7. Juhul, kui Aruandes ilmnevad ebaõiged andmed, kohustub PAKENDIETTEVÕTJA esitama ETO-le muudetud Aruande esimesel võimalusel, ent mitte hiljem kui Arvestusperioodi aastale järgneva aasta 10. jaanuariks. Hiljem avastatud vigade põhjal tehakse Aruandes muutusi vaid ETO nõusolekul.
- 3.8. Kui PAKENDIETTEVÕTJA ei esita ETO´le õigeid andmeid sisaldavaid Aruandeid hiljemalt Arvestusperioodi aastale järgneva aasta 10. jaanuariks, ei vastuta ETO selliste PKENDIETTEVÕTJA kohustuste täitmise eest, mis ei ole kooskõlas Aruannetega.

### IV TASU

4.1. PAKENDIETTEVÕTJA kohustub tasuma ETO´le viimase poolt Lepinguga ülevõetud PAKENDIETTEVÕTJA kohustuste täitmise eest lepingutasu, mis arvutatakse Lisas 3 sätestatud ETO teenustasude ja Aruande andmete alusel pakendi liikide (müügi-, rühma- ja veopakend) ja materjalide lõikes arvestatud tasude summana. Tasud pakendi liigi ja materjali lõikes arvutatakse alljärgneva valemi kohaselt:

[Taaskasutamisele kuuluv PAKENDIETTEVÕTJA poolt Eesti turule lastud pakendite kogus vastava pakendi liigi ja materjali lõikes vastaval Arvestusperioodil]¹ korrutada [Vastava pakendi liigi ja materjali ETO teenustasu]²

2- vastava pakendi liigi ja pakendimaterjali kohta Lisas 3 kehtestatud ETO teenustasu

- 4.2. PAKENDIETTEVÕTJA kohustub tasuma vastava Arvestusperioodi lepingutasu üheteistkümne (11) päeva jooksul arvates vastava arve väljastamisest.
- 4.3. Teenustasud sisaldavad lisaks pakendite ja pakendijäätmete kogumise/taaskasutamise kuludele, aruandluse/arvestuse pidamise kuludele ja muude PAKENDIETTEVÕTJALT Lepinguga üle võetud kohustuste täitmise kuludele ka kõiki nimetatud kohustuste täitmisega seotud ETO haldus- ja majanduskulusid, samuti Lepingu Lisas 2 käsitletud ETO märgiga seotud kulusid. Teenustasudele lisandub käibemaks.
- 4.4. Lepingus sätestatud summade mittetähtaegsel tasumisel kohustub PAKENDIETTEVÕTJA tasuma ETO nõudel viivist 0,05% tähtaegselt tasumata summalt iga tasumisega viivitatud kalendripäeva eest.

ETO\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ PAKENDIETTEVÕTJA\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_